User:কে এম চৌধুরী/sandbox

মুহাম্মাদ ইলয়াছ জমিরী
মহান আল্লাহ্‌ তা'আলা যুগে যুগে এমন সব মহান মানুষদেরকে এই পৃথিবীতে পাঠান, যাঁদের দ্বারা সমগ্র মানবজাতিকে তিনি আলোকিত করেন, সৎপথপ্রাপ্ত করেন। এই মহান মানুষেরা কখনও যশ-খ্যাতির পেছনে ছোটেন না, বরং যশ আর খ্যাতি তাঁদের পেছনে ছোটে, পুরষ্কার তাঁদের হাতে উঠে ধন্য হয়, সম্মান তাঁদের কাছে পেয়ে বিমুগ্ধ হয়। তাঁরা হন বিনয়ী-নম্র, তাঁদের মাথা আল্লাহর কুদরতি কদমের সানে থাকে সদা অবনত। হযরতুল আল্লাম হাফেজ কারি মওলানা মুহাম্মাদ ইলয়াছ সাহেব (দাঃবাঃ) সে সব মহান পুরুষদের মধ্যেই একজন মহান আল্লাহ যাঁকে সব ধরণের যোগ্যতা দান করেছেন।

ক্ষণজন্মা এ মহান ব্যক্তিত্ব জন্ম নেন হাটহাজারির ফটিকা গ্রামের এক সম্ভ্রান্ত মুসলিম পরিবারে ১৯৪৮ সালের রমজান মাসে। রত্নগর্ভ এই সন্তানের পিতা আল উস্তাদ মাওলানা মোহাম্মদ মোস্তফা (রহঃ) এবং যুগের অন্যতম মহিয়সী নারী কামেলা খাতুন তাঁর মাতা। কুতুবুল আলম শাঈখুল মাশায়েখ হযরত মাওলানা জমিরুদ্দিন আহমদ (রহঃ) তাঁর দাদা। তিন হাটহাজারী দারুল উলুম মঈনুল ইসলাম মাদ্রাসার পৃষ্ঠপোষক ও প্রকৃত প্রতিষ্ঠাতা।

হযরতের জন্মের আগে তাঁর মা স্বপ্নে দেখেছিলেন, আকাশের পূর্ণিমার চাঁদ তাঁর কোলে এসে পড়েছে। এর কিছুদিন পর হযরতের জন্ম হয়।হযরতের স্মৃতিশক্তি ছিল খুবই প্রখর। অতি শৈশবে পিতার মুখে মুখে তিনি দোয়া-ই মাছুরা রপ্ত করে সবাইকে চমৎকৃত করে ফেলেছিলেন। চার বছর বয়সে তিনি কায়েদায়ে বাগদাদী পড়তে শুরু করেন। মাত্র ৭ বছর বয়সে তিনি পবিত্র কোরআন হিফজ করেন। তিনি শুরুতে শিক্ষাগ্রহণ করেন তাঁর দাদার প্রতিষ্ঠিত পৃথিবীবিখ্যাত হাটহাজারী মাদ্রাসায়। তাঁর স্মৃতি এতোই প্রখর ছিল যে, প্রায় সব পাঠ্য কিতাব তাঁর আগাগোড়া মুখস্ত ছিল। প্রতিটা ক্লাসে তিনি প্রথম স্থান দখল করতেন।

এমন কি কাফিয়ার মত কঠিন কিতাবও না দেখে তিনি শুদ্ধভাবে অক্ষরে অক্ষরে হুবহু মুখস্ত পড়তে পারতেন। যুক্তি বিদ্যার বিখ্যাত গ্রন্হ সুল্লুমুল উলুম এর ন্যায় জটিল লজিকের কিতাবও তিনি একরাতেই দুই-তৃতীয়াংশ মুখস্ত করে ফেলেছিলেন। পাঠ্যসূচির বাইরের অনেক কিতাবও তিনি মহান ও জবরদস্ত উস্তাদদের সহায়তায় অবলীলায় পড়ে মুখস্ত করে ফেলতেন।

মাত্র ১৪ বছর বয়সে তিনি ফিকাহ্শাস্ত্র, উসুলে ফিকাহ, মন্তেক, আকায়েদ, সাহিত্য, জ্যামিতি ও গণিত শিক্ষা সমাপ্ত করেন।

বিভিন্ন কঠিন কিতাবে প্রদত্ত জটিল সমস্যা ও ধাঁধাঁ তিনি সহজেই সমাধান করতে পারতেন।

মাকুলাত ও মানকুলাতে উচ্চশিক্ষা লাভের উদ্দেশ্যে তিনি লাহোরে জামিয়া আশরাফিয়া মাদ্রাসায় ভর্তি হন। সেখানে তিনি উস্তাদ আল্লামা রসুল খান (রহঃ) ও উস্তাদ আল্লামা মোহাম্মদ ইদ্রিস কান্দলভীর (রহঃ) প্রত্যক্ষ তত্ত্বাবধানে শিক্ষালাভ করেন। ছয় বছর লেখাপড়া শেষে তিনি উস্তাদ আল্লামা রসুল খানের (রহঃ) হাতে বায়াত অতঃপর খিলাফত লাভ করে দেশে ফিরে আসেন।

তারপর তাঁদের পরিবারের প্রতিষ্ঠিত মাদ্রাসা দারুল উলুম মঈনুল ইসলামে উচ্চতর শ্রেণিতে বিনা পারিশ্রমিকে দর্শন ও ভূ-বিদ্যা শিক্ষা দেন।

খতিবে আজম হযরত মাওলানা সিদ্দিক আহমদ(রহঃ) এর অনুরোধে তিনি ১৯৬৮ সালে জামিয়াতুল ইসলামিয়া আল জমিরিয়াতে (পটিয়া চট্রগ্রাম) ইসলামী দর্শন ও তাফসির বিভাগে বিভাগীয় প্রধান হিসেবে যোগ দেন। দীর্ঘ ১৯ বছর তিনি উক্ত বিষয়গুলো শিক্ষা দেন।

প্রিন্সিপাল এ এ রেজাউল করিম চৌধুরী সব সময় বলতেন আল্লামা ইলয়াছ সাহেবের মত জ্ঞানী ব্যক্তিত্ব শতবছরে একজন হয়। ওনাকে দেখলেই প্রিন্সিপাল এ এ রেজাউল করিম চৌধুরী দাঁড়িয়ে যেতেন এবং বিনয়ের সাথে কথা বলতেন।

→রায়হান আজাদ